Boomi ry

Jäärärace 2025
2025-10-30 17:00 - 21:00 (Europe/Helsinki) | Klubi 57, Pinninkatu 57, Tampere, 33100, Finland
MITÄ: Jäärärace (+ jatkot)
MISSÄ: Lähtö Klubi 57 ja ympäri keskustaa
MILLOIN: To 30.10. klo 16:30
MITEN MUKAAN: Joukkueliput myydään Kide.appissa 23.10 klo 12
MITÄ MAKSAA: 4€ per joukkuelainen
MITÄ MUKAAN: Teemaan sopiva asu (haalarit vapaaehtoinen) ja OPM

VARASLÄHTÖ HALLOWEENIIN..
Spooky season lähestyy, ja sehän tarkoittaa, että Halloweenin aika on käsillä! Ja mikä olisikaan parempi tapa startata karrrmiva juhlahumu kuin TRICK OR TREAT-JÄÄRÄRACE 2025?! Rastikierroksella pääsette kisaamaan muita Boomin jääriä vastaan ja samalla näyttämään Smurffeille mistä kunnon race todella koostuu. Kierros alkaa klo 16:00 Klubilta, jossa osallistuville ryhmille jaetaan kartat.

Kerätkää siis oma 5-12 hengen ryhmä kokoon, ja tulkaa selvittämään, onko Smurffeilla teille karkkeja vai kepposia jaettavana. Varsinaista pukukoodia ei ole, mutta trick or treat -teeman mukaiset asut ovat oikein tervetulleita. Jättäkää kuitenkin turhat möröt kotiin, sillä parhaasta kokonaissuorituksesta sekä fiiliksestä palkitaan! Muistakaa myös pitää hellää huolta rakkaista rastinpitäjistä valmistelemalla hyytävän häikäiseviä proggiksia.
Rastikierroksen jälkeen n. Klo 20:30 tavataan Klubilla palkintojenjaossa, jossa julistetaan Jääräracen kuningasjoukkue. Illan kruunaa Boomin halloweenjatkot.
Pidetään tapahtuma kaikille turvallisena ja häirinnästä vapaana. Boomilla on nollatoleranssi häirinnälle ja epäasialliselle kohtelulle. Jos kuitenkin kohtaat epäsopivaa käytöstä, voit ottaa yhteyttä Boomin häirintätukihenkilöihin. Yhteystiedot löytyvät osoitteesta https://boomi.fi/opiskelu/hairinta/ . Halutessasi voit myös ottaa yhteyttä Trey:n häirintäyhdyshenkilöihin hairinta@trey.fi. Osallistumalla tapahtumaan sitoudut myös noudattamaan Boomin turvallisemman tilan periaatteita (https://boomi.fi/turvallisemman-tilan-periaatteet/ ). Tapahtuman järjestäjällä on oikeus poistaa häiritsevästi käyttäytyvä henkilö tapahtumasta.
Tapahtuma ei ole täysin esteetön. Esteettömyyteen liittyen yhteyshenkilönä toimii Boomin tapahtumavastaava Akseli Komulainen tapahtumat@boomi.fi.

Boomin Halloweenbileet
2025-10-30 21:00 | Sin City, Hämeenkatu 24, Tampere, Pirkanmaa, 33180
BOOMIN HALLOWEENBILEET🔮✨
MITÄ: Boomin Halloweenbileet
MISSÄ: Sin Cityssä
MILLOIN: Torstaina 30.10, ovet aukeaa kello 21.00
KENELLE: Kaikille Boomareille ja heidän aveceillensa
MIKSI: Pitäähän Boomilla nyt Halloweenbileet olla?!
PUKUKOODI: Ei haalareita ja oman maun mukainen asu
LIPUNMYYNTI: Perjantaina 24.10. klo 12.00 kide.appissa
Onnittelut! Teidät on kutsuttu viettämään maagista iltaa yliluonnollisen upeassa seurassa. Kristallipallon hehkusta luimme, että tätä tapahtumaa on manifestoitu suunnalta kuin toiseltakin.
Täten voit antaa mystiikan viedä sinut mukanasi ja astua ulos haalareistasi penkoaksesi kaapista luurankojen seasta tämän illan alter egosi. Mikä olisikaan parempaa kuin taikajuoman nauttiminen yön pikkutunneille asti mystisen seuralaisesi kanssa, joka voi olla paholainen olkapäälläsi tai ride-or-die rikoskumppanisi. Seuraa siis mustaa kissaa Sin Cityyn, jossa paras asu palkitaan, ja jossa aikaisimmat juhlijat saavat muiston haalareihinsa.
Pidetään tapahtuma kaikille turvallisena ja häirinnästä vapaana. Boomilla on nollatoleranssi häirinnälle ja epäasialliselle kohtelulle. Jos kuitenkin kohtaat epäsopivaa käytöstä, voit ottaa yhteyttä Boomin häirintätukihenkilöihin. Yhteystiedot löytyvät osoitteesta https://boomi.fi/opiskelu/hairinta/ . Halutessasi voit myös ottaa yhteyttä Trey:n häirintäyhdyshenkilöihin hairinta@trey.fi. Osallistumalla tapahtumaan sitoudut myös noudattamaan Boomin turvallisemman tilan periaatteita (https://boomi.fi/turvallisemman-tilan-periaatteet/ ). Tapahtuman järjestäjällä on oikeus poistaa häiritsevästi käyttäytyvä henkilö tapahtumasta. Tapahtuma ei ole täysin esteetön. Esteettömyyteen liittyen yhteyshenkilönä toimii Boomin tapahtumavastaava Akseli Komulainen tapahtumat@boomi.fi.
